rlitschk/wikidir huggingface dataset:
As RusSki Gorki is a Schisprungschonznonlog in Krasnaja Poljana im Ortstoal Esto Sadok, eppa 50 Kilometa östlich vo da Schworzmeastodt Sotschi. Fi di Olympischn Wintaspüü 2014 wead bis 2012 a Schisprungschonznonlog baut, dee 50 Milliona Euro kost und a as nationale Trainingszentrum vo di russischn Schisprings wead. Es entstean im Oatstoal Esto Sado am Noadhong vom Aibga-Komm fünf Schonzn mit di Kategorien K125, K95, K72, K45 und K25 mit an Schistadion fi 15.000 Zuaschauga. Im Dezemba 2012 soin do di easchtn Wödcupspringa stottfindn. Olympic Hills: K-Punkt: 125 m Hillsize: 140 m Ulaufläng: 101,4 m Ulaufneigung: 35° Tiischlängn: 6,8 m Tiischneigung: 11° Tiischheachnd: 3,14 m Ulaufgschwindigkeit: 90 km/h Aufsprungneigung: 33,6° K-Punkt: 95 m Hillsize: 105 m Ulauflängn: 92,8 m Tiischlängn: 6,54 m Tiischheachnd: 2,38 m Ulaufgschwinidigkeit: 84 km/h Aufsprungneigung: 33° Zuaschaugakapazität: 9.600 Baujohr: 2009-2012 Weitare Schonzn: K72, K45, K25 Mattn: jo Varein: Rossport, SC Olympstroy Russian National Ski Jumping Centre auf da offiziöön Webseitn da Olympischen Spüü 2014 (englisch) [1] Archivierte Kopie (Memento des Originals [2] vom 22. Fewer 2012 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.skisprungschanzen.com
Des Café Frauenhuber, aa Cafe Frauenhuber (Eignbezeichnung), is a traditionsreichs Kafäähaus in da Himmelpfortgossn 6 im 1. Weana Gemeindebeziak (Innare Stod). Es is ans vau de ötastn Kafäähaisa vau da Stod und s ötaste, bis heit duachgehend betriemane Weana Kafäähaus. Do wo s Kafäähaus heit steht, woa scho aum Aunfaung vaum 14. Joahundat de so gnennde Badestube bei der Himmelpforten. Anno 1720 in do a Barockhaus baut wuan, wo da Leibkoch und Hoftraiteur vau da Maria Theresia Ignaz Jahn aum End vaum 18. Joahundat a Nobewiatshaus aufgmochd hod. In dem Wiatshaus haum, unta aundam da Mozart und da Beethoven leibhoftig eana Musi gspüt. Wia des Haus späda vakauft woan is, is anno 1824 des Café Hänisch do eaeffnet woan, des wos uaspringlich aum Fleichmoakt dahaam woa. De Naumen und de Besitza vaum Kafäähaus haum im Lauf vau de Joa meamois gwexlt. Anno 1870 is Zum Hopfenstock wuan, späda s Café Herzog. Seit 1891 wiad des Kafäähaus untam Nauman Café Frauenhuber gfiat. de:Café Frauenhuber in da deitschn Wikipedia Hans Veigl: Wiener Kaffeehausführer. Kremayr und Scheriau, Wean 1994, ISBN 978-3-218-00587-6. Felix Czeike: Historisches Lexikon Wien. Band 1. Verlag Kremayr & Scheriau, Wean 1992, ISBN 978-3-218-00543-2, S. 535. Commons: Café Frauenhuber – Oibum
Schloss Einstein (SE) is a deitsche Fernsehserie in da Form von ana Soafnoper fir Kinda und Jugndliche, de wo as Lebm vo Jugndlichn afm fiktivn Internat Schloss Einstein zoagt. Dabei wern Gschichtn aus untaschiedlichn Bereichn in verschiedne Handlungsfodn mitnand vawobm, z. B. aus Comedy, Action, Drama und Infotainment. De Zuigruppm vo da Serie san de 10- bis 14-Jahrign. De easchte Foige is am 4. Septemba 1998 im Kinderkanal (heit KiKA) ausgstroit worn. Wei de Serie ihr eignas Genre ois langlafende wechntliche Kindaserie begründt hod, hod ma no koane Erfahrungen mit ana soichan Reihe ghobt. Deshoib san zeascht kloanere Einheitn mit 76 geplantn Foign produziat worn. Wia da Erfoig festgstandn is, is de ARD zu jealichn Fortsetzunga ibaganga, und bis Juni 2007 san 480 Foigen draht worn. Mit Beginn vo da ejftn Staffl (Folge 481) is da Handlungsort noch Erfurt verlegt worn, und de easchte Foige vo da Staffe is am 5. Jenna 2008 ausgstroit worn. Mittlerwei gibt's 27+ Staffln und 1078 produzierte Folgn. Hoamseitn vo da Fernsehserie Schloss Einstein Hoamseitn vo da Produktionsfirma Saxonia Media Filmproduktion GmbH Netzseitn zu Schloss Einstein (Seelitz) Informationen iba Schloss Einstein beim KiKA Schloss Einstein in da Internet Movie Database
Da Tanganjika Binke- oder Dywekobf (Deitsch: Tanganjika Beulenkopf, wiss. N.: Cyphotilapia frontosa) is a grosser Buntbarsch, der endemisch im Tanganjikasee iwam Fejsgrund leeb'. De bis za 35 Zantimeeter launger Schrotzen bevurzung a Tiaff zwischer zwoanzk und fuchzk Meta. Da Binke am Scheedel soid ban Manderl sterker ausprägg seih wia ban Weiwerl. D' Aussog is ower a' oahschlägige Forn eher umstritten. D' Weiwerl haum derertweng a kyrzerne Bauchflossen. A' da seinig Hoamad is da Cyphotilapia frontosa a Speisefiesch. De C. frontosa hand ruige Schwimmer. Im Aquarium soid a Gruppm vo oam Manderl mid mererne Weiwerl pfleegg wern, wei dodurch unnedige Aggressioner im Aquarium vamien wern. As Aquarium soidad ned z' stork beleichtt sah, wei d' Fiesch an natyrlichen Leemsraum ehernter a' gresserne Tiaffm virkemmernd. Im Taunk reichen Stoahafbauten (Fejsaquarium) as Lochstoaner bzw. soin a' de Stoahafbauten gnua Hejner virkemmer bzw. gnua Fluchtweeg za da Vafiagung steh, damid kleanerne bzw. schwächerne oder junge Fiesch vur d' aundern greessern bzw. aggressiavern Schrotzen flychten kennernd. De Schrotzner braucher an dunklern Bongrund, entsprechend noch eanerm natyrlichen Vabreitungsgebiat. Pflaunzner hand an Aquarium ned nedig und deanern netta glei za Dekorazion. Anubias (Zwergspeerblaal), Valisneria bzw. Pflaunzner de recht dicke Blaal haum, biaten se do auh. Aquarium: 800
Café Museum is a Kafäähaus in Wean, des wos 1899 aufgmocht hod. De unspringliche Innenausstottung is vaum Adolf Loos. Des Café is schnö zu an Treffpunkt fia Weana Kinstla wuan. Es liegt in da Operngossn und damit in da Näh vaum Noschmoakt, vaum Koalsplotz und vau da Secession im easchtn Weana Gemeindebeziak Innare Stod. De Ausstottung vaum Cafés hod si bei da Eaeffnung 1899 duach bsundare Schlichtheit und Sochlichkeit vaum dekorativn Stü vau de aundan Kafäähaisa obghom. Dazua haum a Einrichtungen vau da legendean Firma Thonet gheat. Dea Stü hod in Café in Spitznauman „Cafe Nihilismus“ eintrong. Zu de Staumgäst vaum Café haum u. a. da Peter Altenberg, da Alban Berg, daa Hermann Broch, da Elias Canetti, da Gustav Klimt, da Oskar Kokoschka, da Karl Kraus, da Franz Lehar, da Robert Musil, da Leo Perutz, da Joseph Roth, da Roda Roda, da Egon Schiele, da Georg Trakl, da Otto Wagner und da Franz Werfel gheat. Felix Czeike: Historisches Lexikon Wien. Band 1. Verlag Kremayr & Scheriau, Wean 1992, ISBN 978-3-218-00543-2, S. 539. Hans Veigl: Wiener Kaffeehausführer. Kremayr und Scheriau, Wean 1994, ISBN 978-3-218-00587-6. Bartel F. Sinhuber: Zu Gast im alten Wien. Erinnerungen an Hotels, Wirtschaften und Kaffeehäuser, an Bierkeller, Weinschenken
Adolf Loos (* 10. Dezemba 1870 in Brünn; † 23. August 1933 in Koiksbuag, des wos heit zu Wean gheat) woa a estareichischa Architekt und Architekturtheoretika. Ea güt ois Pionia vau da modeanan mittleiropäischn Architektua. Längare Zeit hod da Loos vua oim Innenarchitektua gmocht, zum Beispü s fias Café Museum. Sei easchts und aa bekauntastes Bauweak is des Looshaus aum Michaelaplotz, des wos duach sei ornamentlose Fassadn in da domolign Zeit fia große Aufregung gsuagt hod. Zweng de föhlandn Fenstagsims hods in Spitznaumen Haus ohne Augenbrauen griagt. Commons: Adolf Loos – Sammlung vo Buidl, Videos und Audiodateien Literatur von und über Adolf Loos im Katalog der Deutschen Nationalbibliothek Adolf Loos. In: Architektenlexikon Wien 1880–1945. Herausgem vaum Architekturzentrum Wien. Wean 2007. Adolf Loos. In: archINFORM. Rainer Schützeichel: Adolf Loos (1870–1933). Leben und Werk. Haus Müller in Prag mit vielfältigen Innenansichten, Panoramen und Modellen (Sprache: Tschechisch und Englisch) Adolf Loos – Pläne, Schriften, Fotografien www.wienerarchitektur mit Slideshow Andreas Weigel: Pyjama und Verbrechen. Warum Adolf Loos wegen Kindesmissbrauch angeklagt wurde und mit einer bedingten Haftstrafe davonkam. „Die Presse“. „Spectrum“. 16./17. August 2008.
Da Långgstréggde Tanganjika-Góidbuntbarsch, aa L. T.-Goidcichlid óder L. T.-Goidbuntschrotz gnånnt, (Neolamprologus longior), gherd za da Famij voh dé Buntbarsch (Cichlidae). Saéh Hoamad is da Tanganjikasee in Afrika. Heiffig wird'a mi'm Tanganjika-Góidbuntbarsch vawexlt.
D' Melanochromis (Griachisch: „melan(os)“ (μέλας) = schworz(er); Chromis; Gottung vo Riffschrotzner, in derer friara aa d' Buntbarsch bschriem worn hand) is a Gottung vo afrikanische Buntbarsch (Cichlidae). Se hand durchsetzungsstorke Mbuna, vo denen s Gmoasaume Merkmoi da schlaunke launge Kerper und d' Längsstroaffung is. Se leemd endemisch im Malawisee in ostafrika und ghern za de ans Biotop vo da Fejskysten bundernen Mbuna. Wia ba da eng vawaundten Gottung Pseidotrofeus haum oj Melanochromis greesserne, zwoaspitzige, aisserne Kiaferzänd, wobei d' innern Kiaferzänd kloah und dreispitzig hand. Ba de Melanochromis-Oarten hand d' Schlundzänd oierdings greesser, ausserdem haums wenger. Oj Melanochromis hand Majbriater und haum an seer storken Sexualdimorphismus, des hoasst d' Manderl und d' Weiwerl schaung unterschiadlich as. Tyrkisgoidbuntschrotz (Boulenger, 1897). Melanochromis baliodigma Bowers & Stauffer, 1997. Melanochromis benetos Bowers & Stauffer, 1997. Melanochromis brevis (Kullander, 1980). Melanochromis chipokae Johnson, 1975. Melanochromis cyaneorhabdos Bowers & Stauffer, 1997. Melanochromis dialeptos Bowers & Stauffer, 1997. Melanochromis elastodema Bowers & Stauffer, 1997. Melanochromis heterochromis Bowers & Stauffer, 1993. Melanochromis interruptus Johnson, 1975. Melanochromis joanjohnsonae (Johnson, 1974). Melanochromis johannii (Eccles, 1973). Melanochromis lepidiadaptes Bowers & Stauffer, 1997. Melanochromis loriae Johnson, 1975. Melanochromis melanopterus (Trewavas, 1928). Melanochromis mellitus Johnson, 1976. Melanochromis parallelus Burgess & Axelrod, 1976. Melanochromis perileucos
De Irokesen, aa Irokesn oda Haudenosaunee (Eignbezeichnung) san a Bund vo Indiana-Vejka. Es san fimf, spoda 6 vawondte Nationa, de wo in Irokesn-Bund zommgschlossn san. Es hom oba nia olle Irokesnstämme im Bund ogheat. De wo oba ned mitgmocht hom, san vo de Mitglieda oba ned ois Irokesn ogseng woan. Des hod oba voa oim den Grund, dass de Irokesn si im Lauf vo da Gschicht so weit auseinanda entwicklt hom, dass sa si nimma ois vawondt ogseng hom. Irokesn im engan Sinn san dahea nua de Vejka, de wo zum Bund ghean bzw. gheat hom. As Woat „Irokesen“ (engl./fr. Iroquois) kimmt woascheinli vo hiro kone („i hob gsogt“), des wo de Irokesn ogebli friara om End vo jeda Rede gsogt hom. Sejm nenna sa si Haudenosaunee, af boarisch Vejka vom Longhaus, zweng eanara tippischn Haus-Bauweis. Noch da Ibaliefarung san de Irokesn aus da untan Mississippi-Region kema. Im Gebiet vo de Finger Lakes (Fingaseen) sans ebba ums Joa 1000 nochgwiesn. Noch da Vaeinigung zum Irokesnbund homs s Toi vom Ohio-Fluss im heitign Kentucky in Besitz gnumma. Iba de Zeit vo da Grindung vom Irokesnbund gibts untaschiedliche Osichtn. Es deafat oba feststeh, dass da Bund vorm Kontakt mit de eiropäischen Einwondara
Hemadlenzn oda Hemadlenzen nennt man an Faschingsumzug in da obaboarischn Stod Dorfen am narrischn Pfinzda. Da Hemadlenzn-Umzug wead seit eppa 100 Joar duachgfiat. Rund 1000 Dorfena Biaga ziagn in weissn Nachthemadn, weissn Untahosn und Zipfemitzn singend und feiand duach de Innenstod. In an Kefig wead da Winta in da Gstoit vo ana Strohpuppm ban Umzug mitgfiat. Nachm Rundgang duach de Stod wead de Hemadlenz-Puppm, kuaz vor Zwejfe am Marienplotz ghengt, vabrennt und so da Winta austriebm. Dabei wead gjubet und de Dorfena Noarnhymne gsunga. Am "Dorfena Nationalfeiadog" hom olle Schuin zua. Da Begriff Hemadlenz moant in Oidbayern an Menschn, dea wo nua a Hemad ohod. Lenz kimmt dabei vom Nama Lorenz bzw. Laurentius. Dees hod woascheinli mitm Hl. Laurentius z doa, dea wo oft nua im Hemad doargstejd wead. Merkur Online: Huldigen "Lenzen" dem falschen Brauch? https://web.archive.org/web/20170912042812/http://hemadlenz.de/
De Boarische Staatsbibliothek, amtli Bayerische Staatsbibliothek (BSB) in Minga is de zentrale Landesbibliothek vom Freistaat Bayern und oane vo de wichtigstn eiropäischn Universalbibliothekn. Se hot an Wöitrang ois intanationale Forschungsbibliothek, mit uma 9,66 Millionen Bändn (Stand 2010). Außadem hot se in ihrm Oitbestand oane vo de wichtigstn Handschriftnsammlungen af da Wöit, de umfangreichste Sammlung vo Inkunabeln in Deitschland, sowia zoireiche weitare bedeitnde Sondasammlungen. Die BSB in Zahlen (Stand: 2010) Hoamseitn
De katholische Jesuitenkirch St. Michael in Minga is im Erzengl Michael gweiht und steht stilistisch am Ibagang vo Renaissance und Barock. Vui von de Bauideen san vom „Il Gesù“, da remischen Muadakirch vo de Jesuitn ibanumma worn. So is de Münchna „Michaelskirch“ vorbuidgebnd fir vui andre barocke Kirchn im deitschsprochign Raum worn. St. Michael is aa s geistliche Zentrum vo da Gegnreformation in Bayern gwen. De Kirch steht in da Fuaßgängazone, ebba in da Mitt zwischn Marienplotz und Stachus im Kreizviatl. Klaus Gallas: München. Von der welfischen Gründung Heinrichs des Löwen bis zur Gegenwart: Kunst, Kultur, Geschichte. DuMont, Köln 1979, ISBN 3-7701-1094-3 (DuMont-Dokumente: DuMont-Kunst-Reiseführer). Günter Hess (Hrsg.): Trophaea Bavarica. Schnell + Steiner, Regensburg 1997, ISBN 3-7954-1140-8 (Kommentiertes und übersetztes Faksimile der Einweihungsfestschrift der Münchener Jesuiten von 1597). Commons: St. Michael Minga – Sammlung vo Buidl, Videos und Audiodateien Hoamseitn muenchen.de: Jesuitenkirch St. Michael
S Café Prückel (friacha: Café Lurion) is a Kafäähaus auf da Ringstrossn in Wean. Es liegt aun da Eckn Stubnring und Dr.-Karl-Lueger-Plotz im 1. Beziak Innare Stod gengiwa vaum Museum fia aungwaundte Kunst und vaum Stodpark. Des Bsundare is de Einrichtung im Stü vau de 1950a Joa. Es steht unta Denkmoischutz. Des Kafää wiad vua oim vau Weanan bzw. Studentn vau da Uni fia aungwaundte Kunst frequentiat und weniga vau Touristn. Aun bestimmtn Wochndogn wiad a bsundas Programm aunbotn: z. B. Klaviamusik, Liadaomde oda Literatualesungen. Nem de Kafääspezialitätn gibts aa woame Speisn und an Haufn Möhspeisn, de wos söwa heagstöd wean. De Kafää-Spezialität vaum Haus is da Prückel Creme, a klaana Schwoazza (Mokka) mit Schlog. Felix Czeike: Historisches Lexikon Wien. Band 1. Verlag Kremayr & Scheriau, Wean 1992, ISBN 978-3-218-00543-2, S. 539f. Hans Veigl: Wiener Kaffeehausführer. Kremayr und Scheriau, Wean 1994, ISBN 978-3-218-00587-6. Bartel F. Sinhuber: Zu Gast im alten Wien. Erinnerungen an Hotels, Wirtschaften und Kaffeehäuser, an Bierkeller, Weinschenken und Ausflugslokale. Amalthea, Wean 1997, ISBN 3-85002-409-1. Ernestine Stadler, Frank Taubenheim: Echt wienerisch: Über Leute und ihre Läden in Wien. Europäische Verlagsanstalt, Hamburg 2005, ISBN 3-434-50597-0. Bisher vier Cafes unter Denkmalschutz auf ORF Wien vaum 25 Dezemba 2010 Café Prückel
A Gmoa/Gmua, Pl.: Gmoana, (dt.: Gemeinde(n)), is a stootliche Instituzion, de wos fia a lokois Gebiet zuaständig is. Se iwanimmd dobei autonome Afgom und richdd se on iwagoadnete Instituziona, wia de Provinz, Region und an Stoot. In Deitschland is's so, doss a Gmoa fia'n Bau und fia'n Untahoit vo effntliche Eihrichtunga (z. B. Schuin, Kindagärtn, Frei-/Hoinbäda usw.) vaontwoatli is. Nem da Ausweisung vo Baugebiet, Ausstejung vo Ausweise und Pässe, Vasoagung/Entsoagung is a Gmoa fia Soziois, wia zum Beispui Kindaspuiplätz und Oidnheime, zuaständig. Aa de Gweahleistung vom Feiaschutz ghead zum Afgomgebiet vo ana Gmoa. In da Obapfoiz sogd ma ned "Gmoa" sondan "Gmoi".
Vorlage:Infobox Gemeinde in Deutschland/Wartung/Art unbekannt Dorfen is a Stod im obaboarischn Landkroas Arrdeng. Dorfen liegt im Toi vo da Isen eppa 50 km estli vo Minga und eppa 20 km estli vo da Kroasstod Arrdeng. Mit oana Fläch vo eppa 100 km² is Dorfen flechnmeesi de viatgresste Stod vo Obabayern - nua Minga, Beilngrias und Inglstod hom a gressane Fläch. Dorfna Innenstod (oglegt im 13. Joarhundat) Dorfna Krippm: Gliadapuppm mid Schnitzkepf vo 1720, restauriat 1990-1995. Kira St. Vitus am Moaktplotz Biagaheisa am Moaktplotz Isena Tor zan Moaktplotz Kirator vom Moaktplotz Cleo Kretschmer, Schauspuiarin, lebt in Dorfen Jochen Mass, Autorennfoahra Alfred Mittermeier, Kabarettist Michael Mittermeier, Komika, Komediant Xaver Terofal, Schauspuia Robert Zollner, Bassist vo da Band Gsindl Commons: Dorfen – Sammlung vo Buidl, Videos und Audiodateien Dorfen: Woppmgschicht vom Haus der Bayerischen Geschichte Dorfen: Amtliche Statistik vom Bayerisches Landesamt für Statistik und Datenverarbeitung (LStDV)
Da Dickfëd Schlånkbuntbarsch/schrotz is a afrikanische Buntbarschoart, dé bisher glaé an sidwestlichn Taél vom Tanganjikasee in Sambia noochgwisn worn is. Dé Fiisch leem iwerm stoaning óder fësing Untergrund in aner Diaffm bis 35 Meter. Sé vasteggan sé in Hën und Spoitn bzw. léeng do eanare Oa ob. Dé Norung bsteet haptsechli as gloane Kreebsviicher. Dé Fiisch daraéchan a Gress voh guede 11 cm, d'Grundforb vam Kerper is beige. A'da Saétn hand draé wogrechte, schworze Linien, dé éntweder durchgehand óder unterbrocha sah kenna, je noch'm Exemplar. Dé Flóssen kennan blau schimmernde Seime óder Bunktalmuster hom. Unter dé Aung, af da Kiamendéggén und af d'Saétn kennan sé eemfois blau iarisiarerde Zoachnungan findn. Hans-Joachim Herrmann: Die Buntbarsche der Alten Welt - Tanganjikasee. Ulmer Verlag, Stuttgart 1990, ISBN 3-8001-7940-7. Artike iwa Tanganjika-Cichliden ba The Cichlid Room Companion
Da William „Willy“ Sagnol (* 18. März 1977 in Saint-Étienne) is a ehmoliga franzesischa Fuaßballa und mittlawein Verbondsfunktionär. Von 2000 bis 2009 hot er beim FC Bayern gspuit. Davor is er scho bei da AS Saint-Étienne und da AS Monaco gwen. Außadem hot er aa fir de franzesische Nationalmannschaft gspuit. Commons: Willy Sagnol – Sammlung vo Buidl, Videos und Audiodateien Willy Sagnol in da Datnbank vo fussballdaten.de Willy Sagnol auf kicker.de Karambolage-Sondasendung iban Willy Sagnol bei arte
Da Fasnatziestag z Obastaffa im Allgai is a Brauch, wo jeds Joar am Faschingsdiensdog ("Fasnat- Ziestag") stottfindd. Im Zentrum steht a Umzug. Es gibt z Fasnatziestag z Obastaffa oba koane Maschkaradn. De Bewohna ziagn mit Trachtn, Fahnaschwinga und ana komischn Gstoit, in Butz duachn Ort. Im Grund is des koa Faschingsfest sondan a Eainnarung an de letzte Pestepidemie. Dees Fest fangt mit an Fahnaumzug o. Da Butz, de Noarngstoit vo Obastaffa, geht mit an Besn vorn weg und keart ois zamm. Nacha gehts in de Kiach zu Eainnarung an de Fahnastiftung duachn Graf Hugo vo Königsegg 1635. Z Middog gibs a Middogsmoi und an Danz in de Wiatschoftn. Um 15 Uhr is Ma- und Wibertour: D Buaschn und Deandln ziang duachn Ort. Z letzt muass da Butz an symbolischn Pestdod steam und wead weggadrogn. Seite des Marktes Oberstaufen zum Fasnatziestag
Hårt im Zillatåi a gnonnt Hocht oda Hart isch a kluane Gmoa im Bezirk Schwåz im Zillachtol. Hårt isch auf da sognonntn Sunnseitn vun Zillachtol gleich wia Stumm, des isch de Nåchbårgmoa.De Berg vu Hårt sen: Da Hamberg und Es Wiedersbergerhorn Stumm Fiegn (Fügen) Brugg (Bruck am Ziller) Alpbach Håcht håt a poor Gasthäusa und Hotels wia: Hotel Hoppet Almdiele Commons: Hart im Zillertoi – Sammlung vo Buidl, Videos und Audiodateien Geschichte-Tirol: Hart im Zillertal Gmoadatn vo Hårt im Zillatåi bei da Statistik Austria
Mitn Weibafosching, aa narrischa Pfinzda oda Weiberfaasnet (Schwobm), fangt in Bayern und Östareich da eigentliche Fosching o. Da "narrische Pfinzda" is da ("unsinnige") Donasdog vor Aschamittwoch. Am narrischn Pfinzda gibts in da Regl koan Umzug (Ausnohm: Hemadlenzn). Gfeiat wead kostimiat in da Wiatschoft oda af da Stross. An dem Dog is a oida Brauch, dass de Weiba dena Monna de Krawattn ois Mochtsymboi obschneidn. Dafia weans oft mit an Bussal entschedigt. Im Rheinland is Weiberfastnacht sogor a inoffizieja Feiadog, de moastn Leidln orbatn do gor ned. Petra Pluwatsch: Weiberfastnacht – Die Geschichte eines ganz besonderen Tages. KiWi, Köln, ISBN 978-3-462-03805-7.
Da Pfinsda (Pfinstig) oda: Dunnaschda (Dunnaschdoch) is da viate (und middlare) Doch vu da Wocha im büagalichn Kalenda nauch da DIN 1355, daï wau in Mondoch (oda: Manda) aïs easchtn Doch vu da Wocha sigt. In da kristlichn und jüdischn Zählung, wau da Sunnda da easchte Doch vu da Woch is, issa da fünfte Dooch. D'Wocha mit'm easchtn Pfinsta im Joa is d'easchte Kalendawoch. Da boarische Nama: Pfinsda (aa: Pfinstig, deitsch: Pfinztag) den wau ma aa haind no manchmaï head, kummt vum griachischn: pempte hemera und bedaidt: „fümfta Doch“. Mit deam Nama woit ma in Bezuch afn Donnagott vadränga. Des Lehnwoat is waschainlich iwas Gotische (*paíntē dags) und ofd iwas Langobardische ins Boarische kumma. Im gschlossna boarischn Schprauchraum heat ma dean Name haind nimma so oft, owa in de boarischn Schprauchinsln, daï wau gründt woan san, waï des da gängige Name woa, is des imma no die noamale Foam. Baischpü dafia san: Andane Foama san und woan: Finsda oda Finsdoch. Die Variantn mit -doch wean regionaï aa aïs -dog ausgschprocha. Da Dunnaschda (aa: Dunnaschdoch, deitsch: Donnerstag) haud sein Nama vum germanischn Donnagott Donar, Thor (ahd.: donrestac, Middlholländisch: donresdach, Oidfriesisch: Thunersdei, Noadfriesisch Türs dei, engl. Thursday, dänisch: Thorsdag). In da Antike
As Herzogliche Georgianum in Minga is - noch'm remischn Almo Collegio Capranica - as zwoatejdasde katholische Priestaseminar af da Wejd. As Gebaide vom Priestaseminar is in da Ludwigstroß gengiwa vom Haptgebaide vo da Ludwig-Maximilians-Universitet und is aa vom Hofarchitektn Friedrich von Gärtner entworfn worn. Hoamseitn vom Georgianum
Pius VIII., biagalich: Francesco Saverio Castiglioni (* 20. Novemba 1761 in Cingoli bei Ancona; † 30. Novemba 1830 in Rom), is vo 1829 bis 1830 Popst gwen, ois Nochfoiga vom Leo XII.. Commons: Pius VIII – Sammlung vo Buidl, Videos und Audiodateien Catholic Encyclopedia (englisch)
Da Marienplatz (münchnarisch/mingarisch: Marienplotz) is da zentrale Plotz vo da Mingara Innenstod und Middlpunkt vo da Fuaßgängazone. Da Marienplotz liegt in da Oidstod am Kreizungspunkt vo d'zwoa Haptaxn, vo da Ost-West-Axn zwischn Isartor und Koarlstor, d'wo amoi a Tei vo da Soizstross wor und vo da Sid-Nord-Axn zwischn im Sendlinga Tor und im ehemolign Schwabinga Tor. Im Nordn vom Marienplotz liegts Neis Rathaus, im Ostn s'Oide Rathaus, im Sidn und Westn gibts G'scheftshaisa und Wiatschoftn. Da Plotz is ebba 100 Meta lang und ebba 50 Meta broad. Commons: Marienplatz – Sammlung vo Buidl, Videos und Audiodateien Marienplotz Panorama